Názov kvalifikácie:	Murár – zhotovenie murovaných konštrukcií	
Číselné označenie kvalifikácie
 SK ISCO- 08:	
7112002	
Povolanie, ktorého sa kvalifikácia týka:	7112 Murári a podobní pracovníci	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	
500 hodín	
Z toho teoretická príprava:
Z toho praktická príprava:	150 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	

Kvalifikačný štandard pre ISDV

Odborné vedomosti	Odborné zručnosti	
MURÁR – zhotovenie murovaných konštrukcií má/vie:

-	Orientovať sa v základnej odbornej terminológii používanej v stavebnej praxi,  v príslušných normách, predpisoch, katalógoch a návodoch výrobcov; technickej normalizácii a štandardizácii v odbore,
-	Orientovať sa technickej a projektovej dokumentácii stavieb, realizačných výkresoch murovaných konštrukcií,  
-	orientovať sa v platných predpisoch  a zásadách o bezpečnosti a ochrane zdravia  pri práci, hygieny práce a ochrany pred požiarom; osobných ochranných pracovných prostriedkoch a zariadeniach;
-	vymenovať druhy, vlastnosti a použitie  materiálov na murovanie stavebných konštrukcií; spôsoby ich manipulácie, dopravy a skladovania; 
-	definovať murivo, priečky, stĺpy, piliere, komíny, klenby;
-	charakterizovať murivo, modul, skladobný a výrobný rozmer, druhy konštrukčných systémov, 
-	vysvetliť druhy mált, ich použitie a postup výroby miešaním z jednotlivých zložiek aj zo suchých maltových zmesí pri murovaní; 
-	vysvetliť zásady výpočtu spotreby materiálu na murovanie;
-	popísať pracovné náradie, nástroje a pomôcky používané pri murovaní a výrobe betónu;
-	vymenovať stroje a malú mechanizáciu používanú pri murárskych a betonárskych prácach s nimi súvisiacimi;
-	definovať zásady platné pri technologickom postupe murovania,
-	definovať základné pravidlá murovania behúňovej a väzákovej väzby, murovanie múrov rôznej hrúbky – väzba priebežná, rohová, kolmé pripojenie, križovanie, ukončenie, ostenia rovného aj so zalomením,  komínov, klenieb),
-	charakterizovať druhy tvarovkového muriva a zásady ich murovania,
-	charakterizovať kamenné a zmiešané murivo a zásady ich murovania,
-	definovať technologické postupy a princípy murovania  priebežných  nosných múrov, pilierov a klenieb
-	definovať technologické postupy a princípy zosilňovania a zoslabovania,  križovania a skosenia nosných múrov, 
-	definovať technologické postupy a princípy murovania, križovania a skosenia priečok,
-	charakterizovať ostenie okien a dverí, 
-	definovať technologické postupy a princípy murovania ostenia okien a dverí,
-	charakterizovať jednoduché debnenie pre preklady okenných a dverných otvorov,
-	definovať technologické postupy a princípy osadenia prefabrikovaných prekladov okien a dverí,
-	definovať technologický postup osadenia dverového a okenného rámu súčasne s murovaním muriva,
-	charakterizovať komíny, ich časti, funkcie,  podmienky dobrého ťahu komína,
-	popísať jednovrstvové  a viacvrstvové komíny, postup ich murovania/montáže,
-	definovať technologické postupy a princípy murovania komínov v priebežnom múre a voľne stojacich komínov, 
-	definovať zásady kontroly kvality stavebných prác,
-	definovať zásady ochrany životného prostredia a likvidácie stavebného odpadu pri vykonávaní murárskych prác;	MURÁR -  zhotovenie murovaných konštrukcií je zručný v oblasti/vie:

-	čítať technickú a projektovú dokumentáciu stavieb,  normy a realizačné výkresy murovaných konštrukcií,  používať odbornú terminológiu;
-	dodržiavať zásady bezpečnosti a ochrany zdravia pri práci, hygieny práce  a ochrany proti požiarom; 
-	používať osobné ochranné pracovné prostriedky a zariadenia,
-	zaobchádzať s protipožiarnym zariadením
-	chrániť životné prostredie a likvidovať stavebný odpad vzniknutý  pri vykonávaní murárskych prác;
-	posúdiť a  vybrať vhodné stavebné materiály vzhľadom k zvoleným pracovným postupom pri murovaní,
-	vypočítať spotrebu materiálu na murovanie danej stavebnej konštrukcie; 
-	navrhnúť a vyrobiť vhodnú maltu pre murované konštrukcie z rôznych materiálov, 
-	vyrobiť betónovú zmes mokrým spôsobom
-	zhotoviť maltu a betónovú zmes zo suchých zmesí,
-	manipulovať, dopravovať a skladovať stavebné materiály na murovanie,
-	pripravovať, používať/obsluhovať  a udržiavať pracovné prostriedky a drobnú  mechanizáciu potrebnú pre murárske práce, 
-	dodržiavať zásady murovania v zime,
-	murovať väzby : behúňovú, väzákovú,  priebežných múrov, rohov, kolmého pripojenia, križovania, ukončenia/ostenia rovného aj so zalomením, skosenia múrov, komínov, klenieb)
-	murovať správne nosné murivo, priečky, stĺpy, piliere, komíny a klenby, 
-	zhotoviť zosilnenie a zoslabenie múrov, pilierov a klenieb,
-	murovať priečky z tehlového a tvarovkového  muriva,
-	zhotoviť jednoduché debnenie prekladov okenných a dverných otvorov
-	osadzovať prefabrikované keramické preklady okenných a dverných otvorov, 
-	osadzovať okenné  a dverné rámy 
-	murovať priebežné a voľne stojace komíny vrátane prípravy spojovacieho materiálu a kontroly prevádzaných prác,
-	murovať jedno a viacvrstvové komíny z tradičných a tvarovkových materiálov, vrátane prípravy spojovacieho materiálu a kontroly prevádzaných prác,
-	murovať kamenné a zmiešané murivo, príprava malty a kontrola prevádzaných prác,
-	upratovať pracovisko a likvidovať odpad z murárskych prác,
-	robiť kontrolu  hotovej murovanej konštrukcie (vodorovnosť vrstiev, hrúbka malty a kolmosť múrov). 	

Hodnotiaci štandard pre ISDV

Predmetom overenia a hodnotenia bude:

Teoretická časť:

1.	Aktuálne pracovné predpisy BOZP, hygieny práce, ochrany pred požiarom a ochrany životného prostredia súvisiace s murárskymi prácami.
2.	Vykonávacie výkresy stavebných objektov a ich konštrukcií, odborná terminológia.
3.	Druhy, vlastnosti  a použitie materiálov používaných na murárske práce.
4.	Postupy výpočtu spotreby materiálov na murárske práce.
5.	Zásady zhotovenia maltových a betónových zmesí mokrým a suchým spôsobom.
6.	Doprava, manipulácia a skladovanie stavebných materiálov používaných na murárske práce.
7.	Druhy, príprava, ošetrovanie a údržba vhodných pracovných nástrojov, ručného a mechanizovaného náradia a pomôcok pre zhotovenie murovaných konštrukcií, návrh; ich doprava, manipulácia, skladovanie a ošetrovanie.
8.	Zásady murovania behúňovou a väzákovou väzbou.
9.	Zásady zhotovenia murovaných konštrukcií  nosných múrov, priečok, stĺpov, pilierov, komínov a klenieb z tehlového muriva.
10.	Zásady zhotovenia murovaných konštrukcií nosných múrov, priečok, stĺpov, pilierov, komínov a klenieb priečok z tvarovkového muriva.
11.	Zásady zhotovenia murovaných konštrukcií nosných múrov, pilierov, klenieb a priečok z kamenného a zmiešaného muriva.
12.	Zásady pri zhotovovaní zosilňovania a zoslabovania,  križovania a skosenia murovaných nosných konštrukcií a priečok.
13.	Zásady zhotovenia jednoduchého debnenia a podopretia pre osadenie prekladov okenných a dverových otvorov.
14.	Postup osadenia prefabrikovaných prekladov okenných a dverných otvorov.
15.	Postup osadenia rámov do okenných a dverných otvorov.
16.	Postup zhotovenia jednovrstvových a viacvrstvových komínov v priebežnom murive a  samostatne stojacich, vrátane prípravy malty a kontroly prevádzaných prác.
17.	Kontrola kvality zhotovenej murovanej konštrukcie.
18.	Spôsoby likvidácie odpadu z murovania.

Praktická časť:

1.	Dodržiavanie predpisov BOZP, používanie predpísaných osobných ochranných pracovných prostriedkov pri zhotovovaní murovaných konštrukcií a udržiavanie poriadku na pracovisku (podľa zadania práce).
2.	Čítanie realizačných stavebných výkresov a ich konštrukcií podľa zadania.
3.	Vypočítanie spotreby materiálu pre zhotovenie časti murovanej konštrukcie podľa zadania.
4.	Správna voľba a použitie a náradia, nástrojov a pomôcok na zhotovenie murovanej konštrukcie podľa zadania (praktické predvedenie so zdôvodnením).
5.	Voľba správneho postupu prác pri murovaní múrov z tehál, tvaroviek, kameňa a zmiešaného muriva podľa zadania (praktické predvedenie so zdôvodnením).
6.	Voľba správneho postupu prác pri murovaní priečok, stĺpov, pilierov, komínov, klenby z tehál, tvaroviek, podľa zadania (praktické predvedenie so zdôvodnením).
7.	Voľba správneho postupu prác pri betónovaní/osadzovaní prekladov, vrátane zhotovenia debnenia/podopretia podľa zadania (praktické predvedenie so zdôvodnením).
8.	Voľba, príprava a nanášanie správneho spojovacieho prostriedku (malty) na murovanú konštrukciu podľa zadania práce (praktické predvedenie so zdôvodnením).
9.	Zhotovenie murovanej konštrukcie podľa zadania (praktické predvedenie s odôvodnením).
10.	Skompletizovanie a kontrola kvality a pevnosti murovanej konštrukcie (praktické predvedenie s odôvodnením)
11.	Likvidovanie odpadu a zvyškov materiálu vhodným spôsobom (praktické predvedenie s odôvodnením).